FI Euroopan unionin virallinen lehti L 341/72

ETA:n SEKAKOMITEAN PÄÄTÖS

N:o 112/2011,

annettu 21 päivänä lokakuuta 2011,

ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta

ETA:n SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,

sekä katsoo seuraavaa:

(1) Sopimuksen liite I muutettiin 30 päivänä syyskuuta 2011 annetulla ETA:n sekakomitean päätöksellä N:o 95/2011 (1).

(2) Sopimuksen liite II muutettiin 30 päivänä syyskuuta 2011 annetulla ETA:n sekakomitean päätöksellä N:o 95/2011 (2).

(3) Elintarvikkeiden mikrobiologisista vaatimuksista annetun asetuksen (EY) N:o 2073/2005 muuttamisesta siltä osin kuin on kyse enterobakteerien esiintymisestä pastöroidussa maidossa ja muissa pastöroiduissa nestemäisissä maitotuotteissa sekä Listeria monocytogenes -bakteerin esiintymisestä elintarvikekäyttöön tarkoitetussa suolassa 28 päivänä huhtikuuta 2010 annettu komission asetus (EU) N:o 365/2010 (3) olisi otettava osaksi sopimusta.

(4) Euroopan parlamentin ja neuvoston asetuksen (EY) N:o 999/2001 liitteen V muuttamisesta pikatestien luettelon osalta 22 päivänä lokakuuta 2010 annettu komission asetus (EU) N:o 956/2010 (4) olisi otettava osaksi sopimusta.

(5) Asetuksen (EY) N:o 1082/2003 muuttamisesta nautaeläinten tunnistus- ja rekisteröintivaatimuksia koskevien tarkastusten osalta 15 päivänä marraskuuta 2010 annettu komission asetus (EU) N:o 1034/2010 (5) olisi otettava osaksi sopimusta.

(6) Asetuksen (EY) N:o 494/98 muuttamisesta hallinnollisten seuraamusten osalta tapauksissa, joissa eläintä ei ole mahdollista tunnistaa todistettavasti 18 päivänä marraskuuta 2010 annettu komission asetus (EU) N:o 1053/2010 (6) olisi otettava osaksi sopimusta.

(7) Asetuksen (EY) N:o 2074/2005 muuttamisesta elävissä simpukoissa olevien merellisten biotoksiinien hyväksyttyjen testausmenetelmien osalta 10 päivänä tammikuuta 2011 annettu komission asetus (EU) N:o 15/2011 (7) olisi otettava osaksi sopimusta.

(8) Latvian nautaeläintietokannan toimintakelpoisuuden toteamisesta 15 päivänä marraskuuta 2010 annettu komission päätös 2010/692/EU (8) olisi otettava osaksi sopimusta.

(9) Tätä päätöstä sovelletaan Islantiin liitteessä I olevan I luvun johdanto-osan 2 kohdassa määritettyä siirtymäkautta noudattaen niiden osa-alueiden osalta, jotka eivät koskeneet Islantia ennen tämän luvun muuttamista 26 päivänä lokakuuta 2007 tehdyllä ETA:n sekakomitean päätöksellä N:o 133/2007 (9).

(10) Tätä päätöstä ei sovelleta Liechtensteiniin,

ON PÄÄTTÄNYT SEURAAVAA:

1 artikla

Muutetaan sopimuksen liitteessä I oleva I luku seuraavasti:

1) Lisätään 1.2 osan 76 kohtaan (komission asetus (EU) N:o 494/98) seuraava: ”, sellaisena kuin se on muutettuna seuraavalla: — 32010 R 1053: komission asetus (EU) N:o 1053/2010, annettu 18 päivänä marraskuuta 2010 (EUVL L 303, 19.11.2010, s. 1)”.

2) Lisätään 1.2 osan 134 kohtaan (komission asetus (EY) N:o 2074/2005) ja 6.2 osan 53 kohtaan (komission asetus (EY) N:o 2074/2005) luetelmakohta seuraavasti: ”— 32011 R 0015: komission asetus (EU) N:o 15/2011, annettu 10 päivänä tammikuuta 2011 (EUVL L 6, 11.1.2011, s. 3)”.

3) Lisätään 1.2 osan 140 kohtaan (komission asetus (EY) N:o 1082/2003) luetelmakohta seuraavasti: ”— 32010 R 1034: komission asetus (EU) N:o 1034/2010, annettu 15 päivänä marraskuuta 2010 (EUVL L 298, 16.11.2010, s. 7)”.

4) Lisätään otsikon ”SÄÄDÖKSET, JOTKA EFTA-VALTIOIDEN JA EFTAN VALVONTAVIRANOMAISEN ON OTETTAVA AIHEELLISELLA TAVALLA HUOMIOON” alla olevan 1.2 osan 25 kohdan (komission päätös 2006/132/EY) jälkeen kohta seuraavasti: ”26 32010 D 0692: Komission päätös 2010/692/EU, annettu 15 päivänä marraskuuta 2010, Latvian nautaeläintietokannan toimintakelpoisuuden toteamisesta (EUVL L 299, 17.11.2010, s. 45)”.

5) Lisätään 6.2 osan 52 kohtaan (komission asetus (EY) N:o 2073/2005) luetelmakohta seuraavasti: ”— 32010 R 0365: komission asetus (EU) N:o 365/2010, annettu 28 päivänä huhtikuuta 2010 (EUVL L 107, 29.4.2010, s. 9)”.

6) Lisätään 7.1 osan 12 kohtaan (Euroopan parlamentin ja neuvoston asetus (EY) N:o 999/2001) luetelmakohta seuraavasti: ”— 32010 R 0956: komission asetus (EU) N:o 956/2010, annettu 22 päivänä lokakuuta 2010 (EUVL L 279, 23.10.2010, s. 10)”.

2 artikla

Lisätään sopimuksen liitteessä II olevan XII luvun 54zzzj kohtaan (komission asetus (EY) N:o 2073/2005) luetelmakohta seuraavasti:

”— 32010 R 0365: komission asetus (EY) N:o 365/2010, annettu 28 päivänä huhtikuuta 2010 (EUVL L 107, 29.4.2010, s. 9)”.

3 artikla

Asetusten (EU) N:o 365/2010, (EU) N:o 956/2010, (EU) N:o 1034/2010, (EU) N:o 1053/2010 ja (EU) N:o 15/2011 sekä päätöksen 2010/692/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

4 artikla

Tämä päätös tulee voimaan 1 päivänä marraskuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (10).

5 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 21 päivänä lokakuuta 2011. ETA:n sekakomitean puolesta Puheenjohtaja Kurt JÄGER

(1) EUVL L 318, 1.12.2011, s. 32.

(2) EUVL L 318, 1.12.2011, s. 32.

(3) EUVL L 107, 29.4.2010, s. 9.

(4) EUVL L 279, 23.10.2010, s. 10.

(5) EUVL L 298, 16.11.2010, s. 7.

(6) EUVL L 303, 19.11.2010, s. 1.

(7) EUVL L 6, 11.1.2011, s. 3.

(8) EUVL L 299, 17.11.2010, s. 45.

(9) EUVL L 100, 10.4.2008, s. 27.

(10) Valtiosäännön asettamista vaatimuksista ei ole ilmoitettu.